Source: http://tampere.cloudnc.fi/fi-FI/Toimielimet/Kaupunginhallitus/Kokous_2812019/Korkeimman_hallintooikeuden_paatos_kesku(72829)
Timestamp: 2019-02-18 14:56:59+00:00
Document Index: 16171781

Matched Legal Cases: ['§ 10', 'kko ', 'kko ', '§ 12', '§ 253', '§ 10', 'kko ', 'kko\n']

Korkeimman hallinto-oikeuden päätös keskustan strategista osayleiskaavaa koskevassa asiassa | Tampere esityslistat ja pöytäkirjat
Korkeimman hallinto-oikeuden päätös keskustan strategista osayleiskaavaa koskevassa asiassa
TRE:2509/10.02.03/2016
Kaupunginhallitus, 2.5.2017
Kaupunginvaltuusto hyväksyi 18.1.2016 § 10 keskustan strategisen osayleiskaavan. Osayleiskaavaa on laadittu vuosina 2012-2016. Päätöksestä jätettiin Hämeenlinnan hallinto-oikeuteen kaksi valitusta. Valituksen tekijät olivat 1) Eläköön Eteläpuisto ry, Tampereen kasvitieteellinen yhdistys ry ja Tampereen ympäristönsuojeluyhdistys ry sekä 2) Kiinteistö Oy Villankehrääjä ja Kiinteistö Oy Raasija. Pirkanmaan ELY -keskus ja Pirkanmaan liitto eivät valittaneet kaavapäätöksestä.
Hämeenlinnan hallinto-oikeus antoi keskustan strategisesta osayleiskaavaa koskevan päätöksen 7.4.2017. Hallinto-oikeus ei tutkinut kiinteistöosakeyhtiöiden valitusta, koska valitus oli pantu vireille valitusajan päättymisen jälkeen, eikä yhdistysten valitukseen sisältyvää hallintokantelua.
Hallinto-oikeus kumosi osayleiskaavapäätöksen siltä osin kuin kaavassa on osoitettu keskustatoimintojen ja virkistykseen sekoittunut alue ja asuntovaltaisen täydennysrakentamisen vyöhyke Eteläpuiston tällä hetkellä rakentamattomalle osalle. Hallinto-oikeuden mukaan osayleiskaava on maankäyttö- ja rakennuslain sisältövaatimusten vastainen ekologisen kestävyyden, luonnonarvojen vaalimisen ja virkistykseen soveltuvien alueiden osalta.
Hallinto-oikeuden mukaan osayleiskaava on maankäyttö- ja rakennuslain sisältövaatimusten vastainen ekologisen kestävyyden, luonnonarvojen vaalimisen ja virkistykseen soveltuvien alueiden osalta. Tampereen kaupungin käsityksen mukaan osayleiskaavan kaavamerkinnät ja -määräykset täyttävät lain sisältövaatimukset ja ohjaavat Eteläpuiston alueen kehittämistä ja vireillä olevaa asemakaavoitusta siten, että ekologiset sekä luonnon- ja virkistysarvot tulevat huomioiduksi. Osayleiskaavaratkaisussa virkistykseen liittyvät arvot ovat keskeisenä lähtökohtana alueen kehittämisessä. Tästä syystä Hämeenlinnan hallinto-oikeuden päätökseen tulee hakea muutosta korkeimmalta hallinto-oikeudelta.
Tampereen kaupungin käsityksen mukaan osayleiskaavan kaavamerkinnät ja -määräykset täyttävät lain sisältövaatimukset ja ohjaavat Eteläpuiston alueen kehittämistä ja vireillä olevaa asemakaavoitusta siten, että ekologiset sekä luonnon- ja virkistysarvot tulevat huomioiduksi. Osayleiskaavaratkaisussa virkistykseen liittyvät arvot ovat keskeisenä lähtökohtana alueen kehittämisessä. Tästä syystä Hämeenlinnan hallinto-oikeuden päätökseen tulee hakea muutosta korkeimmalta hallinto-oikeudelta.
Alueella samaan aikaan laadittavaa asemakaavaa koskevista linjauksista ja suunnitelmiin tehtävistä tarkistustarpeista päättää kaupunginhallitus ja asemakaavan hyväksymisestä kaupunginvaltuusto. Linjauksissa on mahdollista ottaa nähtävillä olleeseen asemakaavaehdotukseen nähden paremmin huomioon asemakaavapalautteessa esille tulleita asioita kuten alueen virkistyskäyttöarvoja .
Tampereen kaupunki on kehittänyt yleiskaavaa strategisena maankäytön kehittämisasiakirjana. Keskustan strategisessa osayleiskaavassa on käytetty useita aluevarausmerkintöjä, jotka tavoittelevat jo rakennetuille alueille uudenlaista sekoittunutta maankäyttöä. Keskustatoimintojen ja virkistyksen sekoittuneen maankäytön alueilla on tavoitteena paitsi täydennysrakentamisesta johtuva ekologinen kestävyys myös uudistuvien alueiden laadullistaminen virkistysalueiden ja -toimintojen sovittamisella uudistuvaan ympäristöön. Lisäksi kaavassa on useita kokonaisuutta ohjaavia strategisia kehittämisperiaatemerkintöä.
Strategisen osayleiskaavan tarkoituksena on ollut myös Eteläpuiston alueella keskittyä alueidenkäytön päälinjoihin ja määrittää lähtökohdat yksityiskohtaisemmalle suunnittelulle. Kaavan tavoitteena on kehittää Eteläpuiston aluetta kokonaisuutena kiinnittämällä erityistä huomiota viher- ja virkistysalueisiin samalla kaupunkirakennetta tiivistäen. Tampereen kaupunginhallituksen näkemyksen mukaan osayleiskaavan kaavamääräykset eivät ole epäselviä eivätkä kaavamääräysten tavoitteet ole keskenään ristiriitaisia ottaen huomioon yleiskaavan tarkoituksen.
Tampereen kaupunginhallituksen käsityksen mukaan kaupunginvaltuuston hyväksymä yleiskaavapäätös täyttää maankäyttö- ja rakennuslain 39 §:ssä asetetut sisältövaatimukset myös valituksenalaisen alueen osalta. Hallinto-oikeuden päätös tulee kumota valituksenalaiselta osaltaan.
Yleiskaavapäällikkö Pia Hastion ja lakimies Maija Nevan ehdotus valituskirjelmäksi korkeimmalle hallinto-oikeudelle on liitteenä.
Hämeenlinnan hallinto-oikeuden päätös 7.4.2017 nro 17/0114/2 merkitään tiedoksi.
Päätökseen haetaan muutosta korkeimmalta hallinto-oikeudelta.
Liitteenä oleva ehdotus valituskirjelmäksi korkeimmalle hallinto-oikeudelle hyväksytään.
Mikko Nurminen ja Mikko Aaltonen saapuivat kokoukseen.
Sirkkaliisa Virtanen esitti, että kaupunginhallitus ei valita korkeimpaan hallinto-oikeuteen Hämeenlinnan hallinto-oikeuden päätöksestä 7.4.2017 nro 17/0114/2. Ehdotus ei saanut kannatusta, joten se raukesi.
Asian esittelijä Juha Yli-Rajala lisäsi päätösehdotukseen ponnen: Asemakaavan laadinnassa otetaan huomioon asemakaavapalautteessa esille tulleet asiat kuten alueen virkistys- ja luontoarvot.
Hämeenlinnan hallinto-oikeuden päätös 7.4.2017 nro 17/0114/2 merkittiin tiedoksi.
Liitteenä oleva ehdotus valituskirjelmäksi korkeimmalle hallinto-oikeudelle hyväksyttiin.
Asemakaavan laadinnassa otetaan huomioon asemakaavapalautteessa esille tulleet asiat kuten alueen virkistys- ja luontoarvot.
Kaupunginvaltuusto hyväksyi 18.1.2016 § 12 keskustan strategisen osayleiskaavan. Päätöksestä jätettiin Hämeenlinnan hallinto-oikeuteen kaksi valitusta. Valituksen tekijät olivat 1) Eläköön Eteläpuisto ry, Tampereen kasvitieteellinen yhdistys ry ja Tampereen ympäristönsuojeluyhdistys ry sekä 2) Kiinteistö Oy Villankehrääjä ja Kiinteistö Oy Raasija. Pirkanmaan ELY-keskus ja Pirkanmaan liitto eivät valittaneet kaavapäätöksestä.
Hämeenlinnan hallinto-oikeus antoi asiassa päätöksen 7.4.2017. Hallinto-oikeus kumosi kaavapäätöksen siltä osin kuin kaavassa on osoitettu keskustatoimintojen ja virkistykseen sekoittunut alue ja asuntovaltaisen täydennysrakentamisen vyöhyke Eteläpuiston tällä hetkellä rakentamattomalle osalle.
Tampereen kaupunki on valittanut Hämeenlinnan hallinto-oikeuden ratkaisusta korkeimpaan hallinto-oikeuteen, KH § 253, 2.5.2017. Tampereen kaupungin käsityksen mukaan osayleiskaavan kaavamerkinnät ja -määräykset täyttävät maankäyttö- ja rakennuslain sisältövaatimukset ja ohjaavat Eteläpuiston alueen kehittämistä ja vireillä olevaa asemakaavoitusta siten, että ekologiset sekä luonnon- ja virkistysarvot tulevat huomioiduksi. Osayleiskaavaratkaisussa virkistykseen liittyvät arvot ovat keskeisenä lähtökohtana alueen kehittämisessä. Hallinto-oikeuden ratkaisusta ei tehty muita valituksia.
Keskusta on koko Tampereen kaupungin ja kaupunkiseudun imagon, vetovoiman, elinvoimaisuuden ja kilpailukyvyn kärki. Vuoteen 2030 asetettujen asukasluku- ja työpaikkatavoitteiden toteuttamista kaupunki ohjaa toisiinsa kytkeytyvillä Viiden tähden keskustan kehittämisohjelmalla (kaupunginhallitus 18.4.2017) ja Keskustan strategisella osayleiskaavalla. Yhteisten strategisten kasvutavoitteiden toteutuminen edellyttää määrätietoista ohjelmointia ja toimintaa. Keskustan strateginen osayleiskaava on keskustan kehittämisen MRL:n mukainen juridinen perusta, joka ohjaa mm. asemakaavoituksen kohteita ja sisältöjä toivottuun suuntaan. Sen merkitys on siten suuri strategisten tavoitteiden toteuttamisen ja kehittämisohjelmassa osoitettujen strategisten hankkeiden toimeenpanon perustana.
Tampereen keskustan strateginen osayleiskaava määrätään tulemaan voimaan muilta osin kuin kaavassa on osoitettu keskustatoimintojen ja virkistyksen sekoittunut alue ja asuntovaltaisen täydennysrakentamisen vyöhyke Eteläpuiston tällä hetkellä rakentamattomalle osalle.
Päätös annetaan viivytyksettä tiedoksi Hämeenlinnan hallinto-oikeudelle.
Kaupunginvaltuusto hyväksyi 18.1.2016 § 10 keskustan strategisen osayleiskaavan. Päätöksestä jätettiin Hämeenlinnan hallinto-oikeuteen kaksi valitusta. Valituksen tekijät olivat 1) Eläköön Eteläpuisto ry, Tampereen kasvitieteellinen yhdistys ry ja Tampereen ympäristönsuojeluyhdistys ry sekä 2) Kiinteistö Oy Villankehrääjä ja Kiinteistö Oy Raasija.
Hämeenlinnan hallinto-oikeus antoi asiassa päätöksen 7.4.2017. Hallinto-oikeus ei tutkinut Kiinteistö Oy Villankehrääjän ja Kiinteistö Oy Raasijan valitusta, koska valitus oli pantu vireille valitusajan päättymisen jälkeen, eikä Eläköön Eteläpuisto ry:n ym. valitukseen sisältyvää hallintokantelua. Muilta osin hallinto-oikeus tutki Eläköön Eteläpuisto ry:n ym. valituksen. Hallinto-oikeus kumosi kaavapäätöksen siltä osin kuin kaavassa on osoitettu keskustatoimintojen ja virkistykseen sekoittunut alue ja asuntovaltaisen täydennysrakentamisen vyöhyke Eteläpuiston tällä hetkellä rakentamattomalle osalle.
Tampereen kaupunki valitti Hämeenlinnan hallinto-oikeuden päätöksestä korkeimpaan hallinto-oikeuteen.
Korkein hallinto-oikeus antoi päätöksen asiassa 7.1.2019. Korkein hallinto-oikeus kumosi Hämeenlinnan hallinto-oikeuden päätöksen Tampereen kaupunginhallituksen valituksesta siltä osin kuin hallinto-oikeus on kumonnut kaupunginvaltuuston päätöksen. Korkein hallinto-oikeus otti välittömästi tutkittavakseen Eläköön Eteläpuisto ry:n ym. valituksen siltä osin kuin hallinto-oikeus ei ole siitä lausunut, ja hylkäsi valituksen.
Keskustan strateginen osayleiskaava on kuulutettu voimaan osin 1.6.2017 ja osin 16.1.2019.
Korkeimman hallinto-oikeuden päätös 7.1.2018 taltio 22 merkitään tiedoksi.
Mikko Aaltonen saapui kokoukseen.
Anna-Kaisa Heinämäki ja Anna-Maria Maunu poistuivat kokouksesta.
Taru Hurme, Pia Hastio, Dani Kulonpää, Patricia Nikko
Korkeimman hallinto-oikeuden päätös 07.01.2019.pdf (pdf, 1621 kt)
Kuuntele Korkeimman hallinto-oikeuden päätös 07.01.2019.pdf